मेरठ। दहेज नहीं मिलने पर ही एक पति ने पत्नी के साथ सुहागरात को ही ऐसी हरकत कर डाली कि पुलिस भी एकबारगी तो विश्वास नहीं कर पाई। आखिर में पत्नी ने पति के खिलाफ रिपोर्ट दर्ज कराई तब जाकर पुलिस को एफआईआर दर्ज करनी पड़ी।उत्तर प्रदेश के मेरठ में एक महिला ने अपने पति पर सुहागरात के दौरान अश्लील फोटो खींचने और उसे फेसबुक पर डालने का आरोप लगाया है। पीड़िता ने इस बाबत पुलिस में शिकायत भी दर्ज कराई है। बताया गया है कि युवती की शादी दो महीने पहले ही हुई थी। बताया गया कि मेरठ के मेडिकल क्षेत्र की ही एक कॉलोनी निवासी युवक से दो महीने पहले ही हुई थी। लड़की का कहना है कि उसका पति और अन्य ससुरालवाले शादी में दिए गए सामान से खुश नहीं थे। इसलिए पति ने सुहागरात को ही उसे घर से निकालने का प्लान बनाया। उसने एक खिड़की में मोबाइल छिपाकर उसके अश्लील फोटो खींच लिए और सुबह धमकी दी कि यदि वह अपने पिता से अतिरिक्त लेकर नहीं आई तो उसे घर से निकाल दिया जाएगा।